SEAOIL บวกแรง 6% นิวไฮรอบ 2 เดือน ลุ้นปีนี้โตแกร่ง! หลังครึ่งแรกโกยกำไรทะลุ 253 ล้าน
SEAOIL บวกแรง 6% นิวไฮรอบ 2 เดือน ลุ้นผลงานปีนี้โตแกร่ง! หลังครึ่งแรกโกยกำไรทะลุ 253 ล้าน โตทะลัก 360%
SEAOIL บวกแรง 6% นิวไฮรอบ 2 เดือน ลุ้นผลงานปีนี้โตแกร่ง! หลังครึ่งแรกโกยกำไรทะลุ 253 ล้าน โตทะลัก 360%
25 ส.ค. 2565

ผู้สื่อข่าวรายงานว่า วันนี้(24 ส.ค.65)ราคาหุ้นบริษัท ซีออยล์ จำกัด (มหาชน) หรือ SEAOIL ณ เวลา 10:20 น. อยู่ที่ระดับ 4.62 บาท บวก 0.26 บาท หรือ 5.96% สูงสุดที่ระดับ 4.66 บาท ต่ำสุดที่ระดับ 4.44 บาท ด้วยมูลค่าการซื้อขาย 113.21 ล้านบาท ราคาหุ้นแรงในรอบ 2 เดือน โดยนับตั้งแต่หุ้นยืนที่ระดับ 4.68 บาท เมื่อวันที่ 14 มิ.ย.65

สำหรับ SEAOIL รายงานผลการดำเนินงานงวดไตรมาส 2  สิ้นสุด ณ 30 มิถุนายนมีกำไรสุทธิ 152.75 ล้านบาท  เพิ่มขึ้น 273.04% จากงวดเดียวกันปี อยู่ที่ 40.94 ล้านบาท โดยผลประกอบการพลิกมีกำไรเนื่องจากรายได้จากการบริการไตรมาส2 /2565 อยู่ที่ 11.01 ล้านบาท เพิ่มขึ้นจากไตรมาส 2/2564 อยู่ที่ 76.16 ล้านบาท
เนื่องจากรายได้จากการขายและให้บริการรวมจำนวน 6,049.14 ล้านบาท เพิ่มขึ้นร้อยละ 154.05 เมื่อ เทียบกับงวดเดียวกันของปีก่อน เกิดจากการเพิ่มขึ้นของรายได้จากการจำหน่ายน้ำมันเป็นหลัก รายได้จากการจำหน่ายน้ำมันที่ เพิ่มขึ้นเกิดจากราคาน้ำมันในตลาดที่ปรับตัวสูงขึ้นอย่างต่อเนื่อง รวมถึงปริมาณการจำหน่ายน้ำมันที่เพิ่มขึ้นสูงขึ้นร้อยละ 27 เมื่อเทียบกับงวดเดียวกันของปีก่อน
ส่วนใหญ่เกิดจากกลุ่มลูกค้าต่างประเทศเป็นหลัก และรายได้จากการให้บริการด้าน Catering &amp; Service ที่เพิ่มขึ้นร้อยละ 38.20 เมื่อเทียบกับงวดเดียวกันของปีก่อน เกิดจากบริษัทฯได้รับสัญญาบริการงาน Catering และรายได้ จากการขายเสบียงอาหารและวัตถุดิบที่เพิ่มขึ้น
ด้านงวด 6 เดือนแรกของปี 2565 มีกำไรสุทธิ 253.33 ล้านบาท เพิ่มขึ้น 360% จากงวดเดียวกันปีก่อน 55.02 ล้านบาท เนื่องจากรายได้จากการขายและให้บริการรวมจำนวน 10,421.61  ล้านบาท เพิ่มขึ้นร้อยละ 126.05 เมื่อ เทียบกับงวดเดียวกันของปีก่อน 4,610.26 ล้านบาท ลุ้นผลงานปีนี้โตเด่นจากปีก่อนมีกไรที่ 230 ล้านบาท